O pușculiță plină cu 85.000 de euro, găsită și predată polițiștilor. Proprietarul banilor, anchetat de oamenii legii după ce "nu a dovedit de unde îi are".
O puşculiţă cu 85.000 de euro a fost găsită de un trecător pe un trotuar din Bordeaux, Franța. Pușculița a fost predată polițiștilor. Proprietarul banilor este anchetat de polițiști pentru că nu a adus dovezi referitoare la proveniența banilor.
Un bărbat a luat, recent, de pe un trotuar din localitatea Mérignac "o pușculiță în formă de elefant", care se afla printre alte obiecte, cu intenţia de a-i face un cadou mamei sale, scrie AFP.Ulterior, bărbatul a descoperit că înăuntrul bibeloului se aflau 85.000 de euro. Acesta a sesizat poliţia și a predat imediat banii.După câteva zile, polițiștii au fost sunați în legătură cu pușculița, în urma articolelor apărute în presă. Un bărbat le-a spus anchetatorilor că "cei 85.000 de euro sunt probabil ai părinţilor săi".El a explicat că tatăl său se află într-un azil de bătrâni, iar mama sa a murit recent, motiv pentru care a mutat lucrurile din locuință şi le-a lăsat pe trotuar. Anchetatorii susțin că proprietarul banilor nu a adus nicio dovadă referitoare la provenineța lor.